সলমনের ছবিতে পলক তিওয়ারি

ভাইজানের সঙ্গে অভিনয়ের সুযোগ পেলেন শ্বেতা তিওয়ারির মেয়ে পলক তিওয়ারি। পরিচালক ফারহাদ সামজির পরিচালনায় প্রথমবার ছবিতে কাজ করছেন ভাইজান সলমন খান।সদ্যই জানা গিয়েছে ছবির নাম ‘কভি ইদ কভি দিওয়ালি’ বদলে ‘ভাইজান’ রেখেছেন সল্লুমিঞা।পাশাপাশি ছবির কাস্টিংয়েও একঝাঁক বদল এনেছেন চুলবুল পাণ্ডে।আয়ুশ শর্মা ও জাহির ইকবাল বাদ গিয়ে ছবিতে জায়গা করে নিয়েছেন সিদ্ধার্থ নিগম,জাসসি গিল ও রাঘব জুয়েল।‘ভাইজান’-এ সলমনের বিপরীতে নজর কাড়বেন অভিনেত্রী পূজা হেগড়ে।পাশাপাশি দেখা যাবে মডেল-অভিনেত্রী শেহনাজ গিল,দক্ষিণী তারকা ভেঙ্কটেশ ও জগতপতি বাবুকে।সদ্যই ছবির কাস্টিং নিয়ে মিলেছে দারুণ আপডেট।সলমনের ‘ভাইজান’-এ জায়গা করে নিয়েছেন অভিনেত্রী শ্বেতা তিওয়ারির মেয়ে পলক তিওয়ারি।

ইতিমধ্যেই একটি ছবিতে অভিনয় করেছেন তিনি।পাশাপাশি সোশ্যাল সাইটেও রীতিমতো জনপ্রিয় পালক তিওয়ারি।মুম্বইয়ের শ্যুটিং পর্ব শেষ করে আপাতত হায়দারাবাদে ডেরা বেঁধেছে টিম ‘ভাইজান’।কারণ নবাবের শহরেই হচ্ছে ছবির শ্যুটিং।জানা যাচ্ছে,ইতিমধ্যেই হায়দারাবাদে সলমনের ‘ভাইজান’-এর শ্যুটিংয়ে যোগ দিয়েছেন পলক তিওয়ারি।ছবিতে জাসসি গিলের বিপরীতে নজর কাড়বেন নবীন অভিনেত্রী।