বেরিয়ে গেলেন সাজিদ-আয়ুশ

নতুন ছবি ‘কভি ইদ কভি দিওয়ালি’-র শ্যুটিং শুরু করে দিয়েছেন সলমন খান ও নায়িকা পূজা হেগড়ে।কিছুদিন আগেই জানা গিয়েছিল ছবির প্রযোজনা করছেন সাজিদ নাদিয়াদওয়ালা এবং সহ প্রযোজনার দায়িত্বে থাকছে ভাইজানের সংস্থা।‘কভি ইদ কভি দিওয়ালি’ ছবিটি পরিচালনা করছেন ফারহাদ সামজি।খবর মিলেছিল, সলমন খান,পূজা হেগড়ে ছাড়াও ছবিতে অভিনয় করছেন আয়ুশ শর্মা,জাহির ইকবাল,শেহনাজ গিল, দক্ষিণী সুপারস্টার ভেঙ্কটেশ ছাড়াও আরও অনেকেই।তবে সদ্যই কভি ইদ কভি দিওয়ালি নিয়ে মিলেছে লেটেস্ট আপডেট।শোনা যাচ্ছে,ছবির প্রযোজনার দায়িত্ব ছেড়ে দিয়েছেন সাজিদ নাদিয়াদওয়ালা।শোনা যাচ্ছে ছবির বেশ কিছু সৃজনশীল বিষয় নিয়ে মতপার্থক্য হয়েছে সলমন ও তাঁর প্রিয় বন্ধু সাজিদের।সেই কারণেই ‘কভি ইদ কভি দিওয়ালি’ প্রজেক্ট থেকে বেরিয়ে এসেছেন সাজিদ নাদিয়াদওয়ালা।

এখন থেকে ছবির প্রযোজনার ভার একাই সামলাবেন সলমন।আরও খবর মিলছে,ছবি নিয়ে ভাইজানের সঙ্গে সৃজনশীল মতপার্থক্যে জড়িয়েছেন ভগ্নীপতি আয়ুশ শর্মাও।জানা যাচ্ছে ছবির বেশ কিছুটা শ্যুটিং ইতিমধ্যেই সেরে ফেলেছেন তিনি।তা স্বত্বেও মতপার্থক্যের জেরে কভি ইদ কভি দিওয়ালি তে কাজ না করার সিদ্ধান্ত নিয়েছেন অভিনেতা।যদিও এখনও এই প্রসঙ্গে কোনওরকম আনুষ্ঠানিক ঘোষণা করেননি কেউই।