এবার ওটিটিতে ‘বচ্চন পাণ্ডে’

বক্সঅফিসে ব্যর্থতার পর এবার ওটিটিতে আসছে অক্ষয় কুমার অভিনীত ছবি ‘বচ্চন পাণ্ডে’।গত ১৮এপ্রিল মুক্তি পেয়েছিল খিলাড়ি কুমারের এই অ্যাকশন-কমেডি ফিল্ম। ছবিতে অক্ষয়ের সঙ্গে দেখা গিয়েছে কৃতি স্যানন,জ্যাকলিন ফার্নান্ডেজ,আরশাদ ওয়ার্সি,পঙ্কজ ত্রিপাঠিদের।ছবির সাফল্য নিয়ে দারুণ আশাবাদী ছিল টিম ‘বচ্চন পাণ্ডে’।যদিও মুক্তির পর দেখা যায়, বক্সঅফিসে ডাহা ফেল করেছে ছবি।মোটেও আশানুরূপ ফল করেনি ‘বচ্চন পাণ্ডে’।ছবির ওটিটি স্বত্ব আগেভাগেই ভালো অঙ্কের বিনিময়ে বিক্রি করে দিয়েছিলেন প্রযোজক সাজিদ নাদিয়াদওয়ালা।যদিও শর্ত ছিল বড়পর্দা থেকে ‘বচ্চন পাণ্ডে’ বিদায় নেওয়ার পরই ছবির স্ট্রিমিং শুরু করার সুযোগ পাবে ওটিটি প্ল্যাটফর্ম। বলিবিশেষজ্ঞরা বলছেন,’বচ্চন পাণ্ডে’-তে হিট করার সমস্ত মশালাই ছিল।অক্ষয় কুমারের মত তারকা ছিলেন,পাশাপাশি অ্যাকশন-রোম্যান্স কমেডির মোটেও অভাব ছিব না।কিন্তু সবকিছু তছনছ করে দেয় ‘দ্য কাশ্মীর ফাইলস্’।বিবেক অগ্নিহোত্রী পরিচালিত ছবির দাপটে মোটেও ভাল ব্যবসা করেনি বচ্চন পাণ্ডে।তারই মাঝে বড়পর্দায় হানা দেয় এস এস রাজামৌলির বহু প্রতীক্ষিত ছবি ‘ট্রিপল আর’।যার ফলে অক্ষয়ের ছবি অকালেই বিদায় নেয় বড়পর্দা থেকে।সেই কারণেই এবার ওটিটি প্ল্যাটফর্মে মুক্তি পাচ্ছে ‘বচ্চন পাণ্ডে’।আগামী শুক্রবার থেকেই শুরু হয়ে যাবে ছবির ওটিটি স্ট্রিমিং।