সলমনের নতুন অবতার

অবশেষে শুরু হয়ে গেল সলমন খানের আগামী ছবি ‘কভি ইদ কভি দিওয়ালি’-র শ্যুটিং।প্রকাশ্যে এসেছে ছবিতে ভাইজানের লুকও।কোনওরকম আনুষ্ঠানিক ঘোষণা না হলেও সোশ্যাল সাইটেই মিলেছে ছবির শ্যুটিং শুরুর আভাস।‘কভি ইদ কভি দিওয়ালি’ ছবিতে সলমনের বিপরীতে অভিনয় করবেন পূজা হেগড়ে।এমন চর্চা চলছে দীর্ঘদিন ধরেই।সদ্যই সোশ্যাল সাইটে একটি ছবি শেয়ার করেন অভিনেত্রী।আর তাতেই দেখা যায় পূজার হাতে রয়েছে সলমনের সেই ট্রেডমার্ক ব্রেসলেট।তাতেই বোঝা গিয়েছে নায়িকার সঙ্গে ‘কভি ইদ কভি দিওয়ালি’-র শ্যুটিং শুরু করে দিয়েছেন সল্লুমিঞা।ঠিক তার পরেই শনিবার প্রকাশ্যে এল ছবিতে সলমনের লুক।নিজের লুক সোশ্যাল সাইটেই শেয়ার করেছেন চুলবুল পাণ্ডে।পাশাপাশি অভিনেতা আরও জানিয়েছেন আগামী ছবির শ্যুটিং শুরু করেছেন তিনি।

View this post on Instagram

A post shared by Salman Khan (@beingsalmankhan)

মাথায় বড় চুল, আর ব্লাক সানগ্লাসে মারমুখী ভাইজানকে দেখে রীতিমতো উল্লসিত ভক্তকুল।ছবিতে সলমন ও পূজা হেগড়ে ছাড়াও রয়েছেন আয়ুশ শর্মা,জাহির ইকবাল এবং দক্ষিণী তারকা ভেঙ্কটেশ।‘কভি ইদ কভি দিওয়ালি’ পরিচালনা করছেন ফারহাদ সামজি।

View this post on Instagram

A post shared by Pooja Hegde (@hegdepooja)