ভাইজানের ‘কভি ইদ কভি দিওয়ালি’

সলমনের নতুন ছবি ‘কভি ইদ কভি দিওয়ালি’ নিয়ে বলিপাড়ায় জল্পনা রয়েছে তুঙ্গে। শোনা যাচ্ছে খুব শীঘ্রই শুরু হতে চলেছে ছবির শ্যুটিং।ছবিতে সলমনের সঙ্গে দেখা যাবে পূজা হেগড়েকে।ফারহাদ সামজি পরিচালিত এই রোম্যান্টিক ফ্যামিলি ড্রামা ফিল্মের প্রযোজনা করবেন সাজিদ নাদিয়াদওয়ালা,দীর্ঘদিন আগেই শোনা গিয়েছিল এমন খবর।কিন্তু সদ্যই ছবি নিয়ে মিলেছে অন্যরকম আপডেট।সাজিদের ঘনিষ্ঠ সূত্রে খবর,বক্সঅফিসে পর পর ফ্লপ করেছে ‘বাগি ৩’,’তড়প’ এবং সদ্যই মুক্তি প্রাপ্ত অক্ষয় কুমারের ছবি ‘বচ্চন পাণ্ডে’।একাধিক ছবি ফ্লপ করাই বেশ নড়ে চড়ে বসেছেন সাজিদ।’কভি ইদ,কভি দিওয়ালি’-র চিত্রনাট্য ও বাজেট নিয়ে খুটিয়ে ভাবনাচিন্তা করে তবেই ছবির শ্যুটিং নিয়ে এগোতে চেয়েছিলেন তিনি।কিন্তু ইতিমধ্যেই অনেক দেরি হয়ে গিয়েছে তাই আর অপেক্ষা করতে নারাজ ভাইজান সলমন খান।খবর মিলছে সদ্যই সাজিদের সঙ্গে সাক্ষাত সেরেছেন ভাইজান।এবং  ছবির প্রযোজনার ভার সাজিদের থেকে চেয়ে নিয়েছেন তিনি।সলমনের প্রযোজনা সংস্থায় ‘কভি ইদ কভি দিওয়ালি’-র প্রযোজনা করবে বলে বলিপাড়া সূত্রে খবর।