‘কভি ইদ কভি দিওয়ালি’ পাল্টে হল ‘ভাইজান’

ফের বদলেছে সলমনের নতুন ছবির নাম।‘কভি ইদ কভি দিওয়ালি’ নিয়ে বলিপাড়ায় চর্চা দীর্ঘদিনের।তবে ২০২১ সালে জোর জল্পনা শোনা গিয়েছিল ছবির নাম নাকি বদলে দিয়েছেন সলমন।‘কভি ইদ কভি দিওয়ালি’ বদলে ছবির নাম রাখা হয়েছে ‘ভাইজান’।তবে ৫৬তম জন্মদিনে সেই গুঞ্জন ভেঙে দিয়েছিলেন স্বয়ং ভাইজান।তিনি জানিয়ে ছিলেন, একের পর এক সব ছবির শ্যুটিং শেষ করবেন,আর সেই তালিকায় রয়েছে ‘কভি ইদ কভি দিওয়ালি’।তাতেই ছবির নাম পরিবর্তন নিয়ে জল্পনায় ইতি ঘটে।কিছুদিন আগেই ছবির শ্যুটিং শুরু হওয়ার পরই কাস্টিংয়ে বিপুল পরিবর্তন হয়েছে।প্রযোজনার দায়িত্ব ছেড়েছেন সাজিদ নাদিয়াদওয়ালা।ছবি থেকে বাদ পড়েছেন আয়ুশ শর্মা ও জাহির ইকবাল।পরিবর্তে সলমনের ভাইয়ের ভূমিকায় জায়গা করে নিয়েছেন সিদ্ধার্থ নিগম ও জাসসি গিল ও রাঘব। নায়িকার চরিত্রে থাকছেন পূজা হেগড়ে।পাশাপাশি দেখা যাবে অভিনেত্রী শেহনাজ গিল ও দক্ষিণী তারকা ভেঙ্কটেশকেও।

ছবিটি পরিচালনা করছেন ফারহাদ সামজি।সদ্যই ‘কভি ইদ কভি দিওয়ালি’ নিয়ে মিলেছে লেটেস্ট আপডেট।ফের ছবির নাম বদলানোর সিদ্ধান্ত নিয়েছেন সল্লুমিঞা।জানা যাচ্ছে ‘কভি ইদ কভি দিওয়ালি’ বদলে ছবির নাম রাখা হয়েছে ‘ভাইজান’।কিন্তু কেন ছবির নাম ‘ভাইজান’ রাখার যুক্তিটা কি? ক্রিউমেম্বার সূত্রে খবর,ছবি আদপে একটি একান্নবর্তী পরিবারের গল্প।যেখানে পরিবারের প্রধান একজন বড় দাদা,সকলে তাঁকে ভাইজান বলেই সম্বোধন করেন।আর সেই চরিত্রেই ছবিতে অভিনয় করছেন সলমন খান।পাশাপাশি ভক্তমহলে ভাইজান নামেই পরিচিত অভিনেতা।সেটাও নাম পরিবর্তনের অন্যতম কারণ।খুব শীঘ্রই হায়দরাবাদে ছবির নতুন শ্যুটিং পর্ব শুরু করবেন ভাইজান।